Omkring 50 nybegyndere var i dag mødt op på AaB's anlæg for at prøve at spille amerikansk fodbold.

I nat bliver verdens største sportsbegivenhed Super Bowl spillet i USA. Her tørner Denver Broncos og Seattle Seahawks sammen i New York. Men på lidt lavere niveau blev der søndag middag også spillet amerikansk fodbold hos AaB'89s i Aalborg. En dag hvor omkring 50 nybegyndere troppede op for at lære de basale ting inden for den amerikanske sport. Hos AaB 89ers betegner man "Rookie Day" som en af årets mest betydningsfulde dage i klubben. - Det er en utrolig vigtig dag. Vi rekruttere en del unge mennesker, og vi får samtidig en sjov og spændende dag med alle nybegynderne, siger Simon Brøsted Nielsen, der er formand i AaB 89ers. Og de nye spillere var også meget tilfreds med dagen. - Det har været mega sjovt. Jeg kunne godt finde på at droppe håndbolden med amerikansk fodbold, siger Peter Kristoffersen.